මෙහි ශ්‍රී ලංකා කොඩිය ඔසවා තිබූ නිසා ශ්‍රී ලංකා නාවික හමුදාවට ඒ වෙත ගොස් පරීක්ෂා කිරීමට අවසරය හිමිවන බවයි එම ප්‍රකාශකවරයා වැඩිදුරටත් සඳහන් කළේ.කෙසේ වෙතත් කලින් ලබාදී තිබූ තොරතුරු සහ පරීක්ෂා කිරීමේදී හෙළිවූ තොරතුරු අතර ඇති පරස්පරය නිසා නාවික හමුදාව මේ සම්බන්ධයෙන් විශේෂ විමර්ශනයක් ආරම්භ කර තිබෙනවා.මේ පිළිබඳව තොරතුරු දැනගැනීම සඳහා හිරු ප්‍රවෘත්ති අංශය නෞකාව හිමි ඇවන්ට්ගාඩ් සමාගමේ සභාපති මේජර් නිශ්ශංක සේනාධිපති සම්බන්ධ කරගැනීමට උත්සාහ කළද එය ව්‍යර්ථ වූයේ ඔහු දුරකථනයට ප්‍රතිචාර නොදැක්වීම හේතුවෙන්.කෙසේ වෙතත් අදාළ සමාගමේ ජ්‍යෙෂ්ඨ නිලධාරියෙකුගෙන් කළ විමසීමකදී සඳහන් කළේ මෙම සිද්ධිය සම්බන්ධයෙන් කිසිදු ප්‍රකාශයක් සිදුකළ නොහැකි බවයි.